Document ID: 31998R2093

31998R2093
L 266/59
SLUŽBENI LIST EUROPSKE UNIJE
30.09.1998.
UREDBA KOMISIJE (EZ) br. 2093/98
od 30. rujna 1998.
o izmjeni Uredbe (EEZ) br. 1609/88 o utvrđivanju konačnog roka do kojega mora biti uskladišten maslac koji se prodaje sukladno uredbama (EEZ) br. 3143/85 i (EEZ) br. 570/88
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 804/68 od 27. lipnja 1968. o zajedničkoj organizaciji tržišta mlijeka i mliječnih proizvoda (1), kako je zadnje izmijenjena Uredbom (EZ) br. 1587/96 (2), a posebno njezin članak 6. stavak 6.,
budući da je, sukladno članku 1. Uredbe Komisije (EEZ) br. 3143/85 od 11. studenoga 1985. o prodaji interventnog maslaca namijenjenog izravnoj potrošnji u obliku koncentriranog maslaca po sniženim cijenama (3), kako je zadnje izmijenjena Uredbom (EZ) br. 1802/95 (4), maslac koji se stavlja u prodaju morao biti uskladišten prije datuma koji se mora odrediti; budući da se isti postupak primjenjuje za prodaju maslaca na temelju aranžmana utvrđenih u Uredbi Komisije (EZ) br. 2571/97 od 15. prosinca 1997. o prodaji maslaca po sniženim cijenama i dodjeli potpore za vrhnje, maslac i koncentrirani maslac za upotrebu u proizvodnji kolača, sladoleda i druge hrane (5), kako je zadnje izmijenjena Uredbom (EZ) br. 1982/98 (6);
budući da je Uredbom Komisije (EEZ) br. 1609/88 (7), kako je zadnje izmijenjena Uredbom (EZ) br. 2408/97 (8), određen konačni rok za skladištenje maslaca prodanog sukladno Uredbi (EEZ) br. 3143/85 i Uredbi Komisije (EEZ) br. 570/88 (9), kako je zadnje izmijenjena Uredbom (EZ) br. 531/96 (10); budući da je ta Uredba izmijenjena nekoliko puta kako bi se promijenio taj rok skladištenja; budući da je utvrđeno da je u posljednje dvije izmjene uvedene uredbama Komisije (EZ) br. 2224/97 (11) i (EZ) br. 2408/97 pogreškom izmijenjen prvi stavak članka 1. Uredbe (EEZ) br. 1609/88 umjesto drugog stavka; budući da, stoga, treba ponovno utvrditi točan oblik članka 1.;
budući da je Uredba (EEZ) br. 570/88 stavljena izvan snage i zamijenjena Uredbom (EZ) br. 2571/97; budući da u skladu s tim treba prilagoditi upućivanja;
budući da su mjere predviđene ovom Uredbom u skladu s mišljenjem Upravljačkog odbora za mlijeko i mliječne proizvode,
DONIJELA JE OVU UREDBU:
Članak 1.
Uredba (EEZ) br. 1609/88 mijenja se kako slijedi:
1.
u naslovu se „(EEZ) br. 570/88” zamjenjuje s „(EZ) br. 2571/97”;
2.
u članku 1., prvi i drugi stavak zamjenjuju se sljedećim:
„Maslac iz članka 1. stavka 1. Uredbe (EEZ) br. 3143/85 mora se uskladištiti prije 1. siječnja 1993.
Maslac iz članka 1. stavka 1. točke (a) Uredbe (EZ) br. 2571/97 mora se uskladištiti prije 1. srpnja 1997.”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. rujna 1998.

Labels: 3
17